Lav et referat af nedenstående tekst:

Tekst:
40 ansøgninger til tømrervirksomheder i Nørresundby, Aalborg, Kongerslev, Aabybro og Brønderslev var ikke nok til at sikre 17-årige Magnus Storch en læreplads. Men så fik han en idé, og nu er lykken vendt for den unge aalborgenser. Magnus Storch var mandag til samtale hos et byggefirma i Aalborg, og de har tilbudt ham en læreplads. Virksomheden fik øje på Magnus, da han i sidste uge stillede sig på Håndværkervej i Aalborg med et stort skilt, hvor han gjorde opmærksom på, at han manglede en læreplads. - Det er megafedt, og det bliver dejligt at komme i gang, siger Magnus Storch, efter at lærepladsen er sikret. Opfordrer andre til at tænke kreativt Idéen til at søge læreplads på utraditionel vis udsprang af en presset situation. Magnus Storch stod og skulle bruge en plads her og nu, for han og klassekammeraterne er færdige med deres andet grundforløb, og hvis ikke en læreplads dukkede op, skulle han uddanne sig gennem en skolepraktik. - Det ville jeg have været træt af. Jeg vil ud og have en rigtig læreplads, fortæller Magnus Storch. Derfor fik han lavet et skilt og nogle brochurer, som han delte ud til de virksomheder, der fik øje på ham. Den virksomhed, der nu har ansat ham, synes idéen var god og original, fortæller han. - De synes, det er fedt, at jeg har vist noget gåpåmod, siger Magnus Storch. Den unge, kommende tømrerlærling er glad for, at han tænkte kreativt. Han opfordrer andre i samme situation som ham til at forsøge at gå utraditionelt til værks. - Det hjælper nok ikke, hvis alle prøver at stille sig ud med et skilt, men min historie viser, at man ikke skal give op. Bliv ved med at prøve og brug kreativiteten, siger Magnus Storch. Se indslaget om Magnus' søgen efter en læreplads:

Referat:
Man kan blive belønnet for at tænke kreativt og vise gåpåmod. Det har 17-årige Magnus Storch bevist.